《莫宪使补官楚臬继参梁岳奉赠》
明代·皇甫汸

闻道除书下紫宸，沧江猿鹤恋征轮。共怜潘令閒居久，可讶山公荐启频。

湘浦兰芳违赠远，河阳花色待行春。汉廷典礼须君草，讵作梁园授简人。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。